Rīgā

Datums skatāms laika zīmogā Nr. 2.13.8.1-2/2018/4454

Uz 17.08.2018. Nr. 8

**Latvijas Melioratoru biedrībai**

**Latvijas standarts**

*Par Uzņēmumu tehnisko noteikumu (nozares standarta) "Melorācijas sistēmas" aktualizēšanu*

Ekonomikas ministrija 2018.gada 17.augustā ir saņēmusi Latvijas Melioratoru biedrības vēstuli Nr.8, par nepieciešamību aktualizēt meliorācijas nozares standartu "Melorācijas sistēmas" un savas kompetences ietvaros informē, ka novecojušu un šī brīža situācijai neatbilstošu Latvijas būvnormatīvu pārstrāde ir ministrijas viena no prioritātēm tuvākajos gados. Latvijas būvnormatīvs LBN 224-15 "Meliorācijas sistēmas un hidrotehniskās būves" ir viens no nākamajā gadā pārstrādāt plānotajiem būvnormatīviem, tāpēc lūdzam sniegt priekšlikumus par nepieciešamajiem uzlabojumiem un aktuālajiem jautājumiem, kas būtu risināmi šī būvnormatīva ietvaros. Savukārt nozares standarti būtu jāpārskata saistībā ar jauno būvnormatīvu.

Vienlaikus informējam ka, lai izstrādātu jaunus nozares standartus, Latvijas melioratoru biedrībai nepieciešams vērsties Latvijas Nacionālajā standartizācijas institūcijā SIA „Latvijas standarts”, kuras galvenās funkcijas, saskaņā ar *Standartizācijas likumu,* ir organizēt Latvijas nacionālo standartu izstrādāšanu standartizācijas tehniskajās komitejās. Iniciatīvai veidot nozares standartizācijas tehnisko komiteju ir jānāk no nozares ekspertiem, kas pamatā veido šīs komitejas sastāvu un sagatavo nozarei nepieciešamo iestrādājamo standartu sarakstu un izstrādā standartus.

Pēc tam, kad standartizācijas tehnisko komiteju ir identificējusi nozarei nepieciešamo standartu sarakstu, saskaņā ar Ministru kabineta 2015.gada 30.jūnija noteikumu Nr.329 “Noteikumi par Latvijas būvnormatīvu LBN 224-15 "Meliorācijas sistēmas un hidrotehniskās būves"” (turpmāk – Noteikumi) 2.punktu, Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai izstrādājamo, adaptējamo un piemērojamo standartu sarakstu.

Pēc standartu izstrādāšanas Nacionālā standartizācijas institūcija publicē tīmekļvietnē [www.lvs.lv](http://www.lvs.lv) to Latvijas nacionālo standartu sarakstu, kurus piemēro Latvijas būvnormatīva "Meliorācijas sistēmas un hidrotehniskās būves" izpildei.

Ekonomikas ministrija atbalsta Latvijas Melioratoru biedrībaspriekšlikumu aktualizēt meliorācijas nozares standartus un lūdz SIA “Latvijas standarts” nodrošināt meliorācijas nozares standartizācijas tehniskās komitejas izveidi un darbību. Vienlaikus gaidām meliorācijas nozares priekšlikumus par izmaiņām, kas būtu nepieciešamas veikt Latvijas būvnormatīvs LBN 224-15 "Meliorācijas sistēmas un hidrotehniskās būves" pārstrādei un aktualizēšanai.

Valsts sekretāra vietnieka pienākumu izpildītājs

Mājokļu politikas departamenta direktors Mārtiņš Auders

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Inese Rostoka 67013276

inese.rostoka@em.gov.lv